Ռորաբախերը իր ելույթում մեջբերել է Եվրոպայի խորհրդի Վենետիկյան հանձնաժողովի փետրվար ամսվա զեկույցը, որը Էրդողանի հանրաքվեի անցկացման այս որոշումը որակում է դեպի հետընթաց տանող վտանգավոր քայլ, որը կհեռացնի Թուրքիան ժողովրդավարական ավանդույթներից՝ամրապնդելով Էրդողանի խարսխած ավտորիտար ղեկավարման համակարգը: Զեկույցը նաև անդրադառնում է Թուրքիայում մամուլի ազատության, անկախ դատաիրավական համակարգի և քաղաքացիական հասարակության ապագային առնչվող խնդիրներին: